Anobono

Anobono (hispane Provincia de Annobón; portugale Ano-Bom), kaj iam Anno Bom (Bona Novjaro) kaj Annabona, estas provinco de Ekvatora Gvineo kiu konsistas el la insulo Anobono, iam ankaŭ Pigalu kaj Pagalu, kaj ties asociaj insuletoj en la Golfo de Gvineo. Ĝi estas la nura insulo de la lando en la Suda Hemisfero de la Atlantika Oceano. La provinca ĉefurbo estas San Antonio de Palé en la norda flanko de la insulo; la alia urbo estas Mabana, iam konata kiel San Pedro. La rodo estas relative sekura, kaj kelkaj preterpasantaj ŝipoj ricevas avantaĝon de tio por akiri akvon kaj freŝajn liveraĵojn, el kio Anobono havas abundon. Tamen, ne estas regula ŝipservo kun la cetero de Ekvatora Gvineo, multe pli for ol la plej apuda insulo Santomeo de Santomeo kaj Principeo, kaj ŝipalveno estas tiom malofte kiom ĝis kelkaj monatoj. Laŭ la popolnombrado de 2015 la insulo havis 5 314 loĝantoj, kun malgranda populacipliiĝo el la 5 008 registritaj per la popolnombrado de 2001. La oficiala lingvo estas hispana sed plej el la loĝantoj parolas kreolan formon de portugala. La ĉefaj enspezofontoj de la insulo estas fiŝkaptado kaj forstado. Notoj